แฟนผมมีประจำเดือนเมื่อวันที่ 31 แล้วหลังจากนั้นเรามีอะไรกันวันที่ 14 แต่หลังจากมีอะไรกันแล้วแฟนผมมีอาการปวดท้องแล้วอีกวันก็มีเลือดออกมามากเหมือนจะเป็นประจำเดือนเป็นมาสองวันแล้วครับ ผมอยากทราบว่าเกิดจากอะไรครับ เวลาเรามีอะไรกันผมใส่ถุงยางและตรวจชอบทุกครั้งว่ามีการรั่วหรือไม่ครั้งนั้นถุงยางก็ปกติดีครับไปมีการรั่วออกมาครับ
สวัสดีค่ะหากใส่ถุงยางอนามัยตลอดการมีเพศสัมพันธ์ มีโอกาสตั้งครรภ์ได้น้อยกว่า 2%การมีเลือดออกผิดปกติทางช่องคลอดอาจเกิดจากการฉีกขาดของเนื้อเยื่อตรงอวัยวะเพศ ช่องคลอดติดเชื้อ มีติ่งเนื้อที่ปากมดลูก เนื้องอกมดลูก อวัยวะภายในอุ้งเชิงกรานอักเสบ หรือรังไข่ผลิตฮอร์โมนผิดปกติ เป็นต้นแนะนำสังเกตเรื่องเลือดที่ออกว่าเป็นเรื้อรังและรุนแรงหรือไม่ ควรพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์